  Анжелика Тихонова корреспондент Ижкарын физкультурая но тазалыкез кыдатонъя кык этажъем выль огъет пуктыны кутскизы. Ужъюрт Первомай ёросысь Ухтомский нимо урам, 25-тӥ юрт вӧзын луоз. Со сярысь элькун тӧролэн но кивалтэтлэн пресс-службазы ивортэ. Ужъёсты Владимир Путинэн кичӧлтэм «Демография» йӧскалык ӵектос улсын нуо. 1 сюрс 700 квадрат метръем юрт оглом 110 миллион манет тыр усёз, со пӧлысь 74 миллион манетсэ федерал коньдэтысь висъязы Огъетын баскетболъя, волейболъя, гандболъя дышетон занятиос но тренировкаос ортчозы. Ӵектосъя ужъюртын котькыӵе занятиослы тупась 22х44 метр быдӟалаем спортзал но ӝӧквыл теннисэн вырон зал луозы. Озьы ик дӥськут воштон интыос, туалетъёс, гылтӥськон интыос, эмъюрттэт сётон висъетъёс но мукетъёссэ лэсьтозы. Али ужъюртэз пуктон интыын дасян ужъёс мыно. Гужем ӵоже гу гудыны, юбоос шуккыны, монолитной ростверк но металлэсь каркас лэсьтыны чаклало Спортъя инфраструктураез азнтон – Удмуртиысь калык пӧлын спортэз вӧлмытон ужлэн валтӥсь инъетэз луэ. Милям ужпуммы – спортэз матынгес но каньылгес карыны. Ӝоген ми Можгаысь йӧ дворецез вуттом, озьы ик ужасьёс Гракын школакуспо стадион пуктыны потыны дасясько. Туэ гинэ йӧскалык ӵектос улсын ми куать спортъя сооружениос пуктом, соос пӧлын Воткаын искусственной йӧэн липет улэ ворсам каток Ярослав Семёнов, элькун кивалтэтлэн тӧроез Тодэ вайытом, школакуспо стадионъёс Удмуртиын пуктыны кутскизы ини. Нош Можгаысь выль йӧ дворецын туэ сӥзьыл «Калашниковлэн кубокез» ӵошатсконъёсты ортчытыны быгатозы. Тегъёс: Спорт Ижкар Удмуртия лэсьтськон ЯрославСемёнов  